Boxer (obrnené vozidlo)

Boxer je obrnené vozidlo s pohonom všetkých 8 kolies. Bolo vyvinuté v spolupráci Nemecka a Holandska a to nemeckej spoločnosti Krauss-Maffei Wegmann a Rheinmetall spoločne s holandskou spoločnosťou Stork. Vozidlo môže plniť rôzne úlohy a vyrába sa v niekoľkých verziách, napr. ako obrnený transportér, bojové vozidlo pechoty s 30 mm kanónom, veliteľské stanovište, nákladná verzia na prepravu streliva, obrnené vyslobodzovacie vozidlo, sanitka, stíhač tankov a pod.

Dodávka prvých obrnených transportérov Boxer pre Bundeswehr začala v septembri roku 2009. Ozbrojené sily Holandska dostali prvé Boxery v roku 2011. Nemecko má za cieľ, aby vozidlo Boxer nahradilo v Bundeswehre kolesové vozidlá TPz Fuchs (6×6), prípadne pásové vozidlá M113.

 Konštrukcia 
Boxer je osemkolesové bojové vozidlo, ktoré vo svojej kategórii patrí k najväčším a najťažším. Skladá sa z dvoch základných častí: podvozku a meniteľnej nadstavby, ktorá ponúka moduly pre rôzne druhy misií.

Do výzbroje väčšiny variantov Boxera štandardne patrí diaľkovo ovládaná zbraňová stanica. Pri holandských vozidlách ide o Protector M151 s guľometom kalibru 12,7 mm. Nemecké Boxery majú stanicu FLW-200, ktorá môže niesť guľomety kalibru 7,62 aj 12,7 mm alebo 40mm automatický granátomet. Súprava senyorov vo FLW-200 poyostáva z dennej kamery, termovízie a laserového diaľkomeru. Zbraňová stanica sa otáča o 360° a námer guľometu je od -15° do +70°.

Vysoká úroveň pasívnej i aktívnej ochrany stojí za veľkou hmotnosťou vozidla dosahujúcou až 38,5 t. Boxer odoláva strelám do kalibru 14,5 mm a vysoká je tiež odlnosť proti mínam (až do 8 kg TNT). Korba vozidla sa skladá z niekoľkých vrstiev ohýbaných oceľových plátov a kritické miesta sú posilnené prídavným pancierovaním. Napriek tomu je Boxer samozrejme transportovateľný letecky. 

Všetky súčasné varianty Boxeru sú poháňané 8-valcovým vznetovým motorom MTU 8V 199 TE20 V s výkonom 711 koní, ktorý mu umožňuje dosiahnuť na ceste rýchlosť až 103 km/h.

 Používatelia 
 Súčasní používatelia 

  Austrália - objednala celkovo 211 bojovo-prieskumných vozidiel Boxer CRV, ktorých dodávky sa začali v roku 2020. Všetky vozidlá by mali byť dodané do roku 2026. Boxer CRV je vybavený bojovou vežou Rheinmetall LANCE a automatickým kanónom MK30-2 kalibru .
  Holandsko - v rokoch 2013 až 2018 získalo 92 ženijných vozidiel, 52 sanitiek, 36 veliteľských vozidiel, 12 nákladných vozidiel a 8 cvičných vozidiel.
  Nemecko - prvá objednávka nemeckej armády požadovala 272 vozidiel rôznej konfigurácie: 125 obrnených transportérov, 72 vojenských sanitiek, 65 veliteľských vozidiel a 12 cvičných vozidiel. V druhej objednávke z roku 2015 obstaralo Nemecko 131 obrnených transportérov novej konfigurácie A2.
  Litva - v rokoch 2017 až 2023 získalo 91 vozidiel Boxer v konfigurácii A2 (89 ako bojové vozidlá pechoty a dve výcvikové vozidlá). Litovské Boxery sú vybavené vežou RAFAEL Advanced Defense Systems Samson Mk II RCT izraelskej výroby, na ktorej je namontovaný plne stabilizovaný kanón Orbital ATK Mk 44 kalibru ,  koaxiálny guľomet a rakety Spike-LR.

 Budúci používatelia 

  Spojené kráľovstvo
  Ukrajina

 Referencie 

Kategória:Obrnené transportéry
Kategória:Bojové vozidlá pechoty
Kategória:Nemecké bojové vozidlá